
[bookmark: _GoBack]NOTA DE FUNDAMENTARE
la proiectul de hotărâre a Guvernului pentru aprobarea normelor privind efectuarea controalelor oficiale specifice aplicabile transporturilor de anumite animale și bunuri originare din Republica Moldova care revin în țară în urma unui refuz de intrare într-o altă țară
nr. unic 767/MAIA/2025
	1. Denumirea sau numele autorului și, după caz, a/al participanților la elaborarea proiectului actului normativ

	Proiectul de hotărâre a Guvernului pentru aprobarea normelor privind efectuarea controalelor oficiale specifice aplicabile transporturilor de anumite animale și bunuri originare din Republica Moldova care revin în țară în urma unui refuz de intrare într-o altă țară este elaborat de către Ministerul Agriculturii și Industriei Alimentare. 

	2. Condițiile ce au impus elaborarea proiectului actului normativ

	2.1. Temeiul legal sau, după caz, sursa proiectului actului normativ

	          Prezentul proiect este elaborat ca urmare a angajamentelor asumate de Republica Moldova în baza Acordului de Asociere între Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora, pe de altă parte, ratificat prin Legea nr.112/2014.
Temeiul legal: 
[bookmark: _Hlk201676319]1) În temeiul prevederilor art. 68 alin. (1) lit. h) din Legea nr. 82/2024 privind controalele oficiale în domeniul agroalimentar (Monitorul Oficial al Republicii Moldova, 2024, 199-201, art.265), cu modificările ulterioare, 
2) Întru executarea acțiunii nr. 21 din Cluster V, Cap.12 al Planului Național de Acțiuni pentru aderarea Republicii Moldova la Uniunea Europeană pe anii 2025-2029, aprobat prin Hotărârea Guvernului nr. 306/2025.

	2.2. Descrierea situaţiei actuale şi a problemelor care impun intervenţia, inclusiv a cadrului normativ aplicabil şi a deficienţelor /lacunelor normative

	În contextul actual al comerțului internațional, transporturile de animale vii și produsele alimentare originare din Republica Moldova pot fi refuzate la intrarea în alte țări din diverse motive: neconformități cu cerințele sanitar-veterinare, suspiciuni privind documentație incompletă etc. 
Riscuri pentru sănătatea publică, animală și siguranța alimentelor, risc de introducere și răspândire în Republica Moldova a bolilor animalelor sau a dăunătorilor plantelor, autoritățile competente ar trebui să se asigure că transporturile originare din Republica Moldova care se întorc în Republica Moldova respectă cerințele relevante pentru reintroducerea în țară a acestor transporturi, astfel cum sunt prevăzute în normele privind sănătatea animală, subprodusele de origine animală sau sănătatea plantelor, după caz. Prin urmare, normele prevăzute trebuie să se aplice monitorizării transportului și sosirii transporturilor de mărfuri, de la postul de control la frontieră de sosire în Republica  Moldova până la unitatea de la locul de destinație.
În urma aprobării normelor privind controalele oficiale specifice aplicabile transporturilor de anumite animale și bunuri originare din Moldova care revin în țară în urma unui refuz de intrare într-o altă țară, ar trebui să garanteze că animalele sunt apte pentru transportul ulterior către locul lor de destinație și că sunt respectate cerințele privind bunăstarea animalelor.
Proiectul dat este o inițiativă necesară și oportună în contextul creșterii schimburilor comerciale internaționale și al angajamentelor Republicii Moldova de armonizare cu normele europene.
Necesitatea reglementării derivă din:
· Lipsa unui cadru normativ clar pentru gestionarea transporturilor returnate;
·  Creșterea riscurilor pentru sănătatea publică și animală, în lipsa unor controale oficiale adecvate;
· Necesitatea de a asigura trasabilitatea și siguranța alimentară;
Instituirea unui cadru normativ clar pentru desfășurarea controalelor oficiale specifice la reintroducerea pe teritoriul național a mărfurilor refuzate de alte țări, pentru a asigura protecția sănătății publice, animale și mediului.

	3. Obiectivele urmărite și soluțiile propuse

	Asigurarea protejării sănătății publice, sănătății animalelor și garantării conformității cu cerințele sanitar-veterinare și de siguranță alimentară și protecția pieții interne de zoonoze.
Obiectivul susține integrarea eficientă în sistemul UE, reduce riscurile pentru sănătate și contribuie la modernizarea controlului alimentar în Moldova.

	3.1. Principalele prevederi ale proiectului şi evidenţierea elementelor noi

	Art. 45 și 68 din Legea nr.82/2024 prevede reguli generale ale controalelor oficiale efectuate la posturile de control la frontieră privind animalele și bunurile. De aceea, este necesar de a introduce reglementări specifice privind controalele oficiale aplicabile transporturilor de anumite animale și bunuri originare din Moldova care revin în țară în urma unui refuz de intrare într-o altă țară, gestionarea acestor situații, mai ales, când există  riscul introducerii în a unor produse sau animale care pot compromite sănătatea publică și animală, precum și siguranța pieței interne. 
Mai mult, prin aprobarea acestor Norme, va fi asigurată o funcționare eficientă a comerțului prin implementarea unor standarde europene și internaționale de înaltă calitate, de aici și un nivel ridicat de protecție a consumatorilor și siguranța produselor. 
Normele privind controalele oficiale specifice aplicabile transporturilor de anumite animale și bunuri originare din Moldova refuzate de alte state și întoarse în țară prin alinierea parțială a Regulamentului delegat (UE) 2019/2074 ce ține  de controalele oficiale specifice efectuate asupra transporturilor de anumite animale și bunuri originare din Republica Moldova și care se întorc în țară în urma unui refuz de intrare din partea unei alte țări, prevăd: 
· Cerințe procedurale privind controalele oficiale specifice aplicabile transporturilor de anumite animale și bunuri originare din Moldova refuzate de alte state și întoarse în țară 
· Norme suplimentare privind controalele oficiale efectuate asupra transporturilor de produse de origine animală și de produse compuse

	3.2. Opţiunile alternative analizate şi motivele pentru care acestea nu au fost luate în considerare

	           Nu s-au identificat 

	4. Analiza impactului de reglementare

	4.1. Impactul asupra sectorului public

	Implementarea proiectului Hotărârii Guvernului va avea un impact semnificativ pozitiv asupra sectorului public, în special asupra autorităților responsabile cu siguranța alimentelor, sănătatea animală și controlul vamal.
· Printre efectele directe putem menționa:
· Creșterea eficienței controalelor oficiale prin stabilirea unei proceduri standardizate pentru gestionarea transporturilor și bunurilor returnate;
· Reducerea riscurilor administrative și sanitare, prin evitarea introducerii pe piață a produselor potențial neconforme;
· Îmbunătățirea cooperării interinstituționale, prin crearea unui cadru normativ comun care facilitează schimbul de informații și acțiuni coordonate;
· Optimizarea resurselor publice, prin intervenții mai rapide și mai bine direcționate;
· Alinierea la cerințele și bunele practici europene, ceea ce consolidează capacitatea Republicii Moldova de a participa la comerțul internațional în condiții de conformitate cu standardele UE.
          De asemenea, proiectul va permite o monitorizare mai riguroasă a fluxurilor de mărfuri și animale, ceea ce contribuie la prevenirea riscurilor asupra sănătății publice și integrității pieței interne.

	4.2. Impactul financiar şi argumentarea costurilor estimative   

	Realizarea prevederilor prezentei Hotărâri se va efectua din contul și în limita alocațiilor bugetare aprobate prin legea bugetară anuală și din alte surse neinterzise de legislație, fără necesitatea alocării mijloacelor bugetare suplimentare.      
Implementarea prevederilor proiectului dat pentru aprobarea normelor privind controalele oficiale specifice aplicabile transporturilor de anumite animale și bunuri originare din Republica Moldova care revin în țară în urma unui refuz de intrare într-o altă țară, nu generează costuri semnificative suplimentare pentru bugetul de stat, întrucât, majoritatea structurilor implicate (ANSA, Serviciul Vamal) dețin deja atribuții în domeniul controalelor oficiale și dispun de infrastructura minimă necesară.

	4.3. Impactul asupra sectorului privat

	În cazul în care un lot de produse alimentare sau animale exportate din Republica Moldova este refuzat la import de către o altă țară și este returnat în Republica Moldova, agentul economic suportă, de regulă, următoarele costuri:
1. Costurile de transport pentru returul mărfii (transport rutier, feroviar, naval sau aerian).
2. Cheltuieli de depozitare și manipulare în punctele vamale, terminale logistice sau depozite frigorifice. 
3. Costuri conform Metodologiei de calculare a tarifelor la serviciile prestate de Agenția Națională pentru Siguranța Alimentelor, precum și a Nomenclatorului serviciilor prestate de Agenția Națională pentru Siguranța Alimentelor și a tarifelor la acestea, aprobate prin Hotărârea Guvernului nr. 90/2019 pentru controale sanitar-veterinare și de siguranță alimentară efectuate la reintroducerea în țară a produselor alimentare sau a animalelor. Produsele de origine animală și animalele sunt supuse controlului de către Agenția Națională pentru Siguranța Alimentelor.
4. Cheltuieli pentru documentație și formalități vamale, inclusiv serviciile brokerului vamal, dacă acesta este utilizat.
5. Costuri de carantină, tratament, testare sau certificare suplimentară, în special pentru animale vii sau produse de origine animală care au fost refuzate din motive sanitar-veterinare.
6. Pierderi comerciale cauzate de deprecierea mărfii, expirarea termenului de valabilitate, distrugerea produselor neconforme sau imposibilitatea revânzării acestora.
	
	Produse de origine animală


	








 Costuri
	Costuri sanitar-veterinare
	Analize de laborator
	Costuri documentare
	Costuri vamale

	
	





Pentru un lot de până la (inclusiv) 5000 kg/5000 bucăți/ 5 m3/ 50 m2: 350-400 lei
	Analize microbiologice (Salmonella, Listeria, E. coli): 800-1500 lei/probă

	Certificat sanitar-veterinar de export: 20-150 euro/lot
	Taxă vamală: 0-15 % din valoare în vamă

	
	
	Reziduuri (antibiotic, hormoni): 1500-3500 lei/probă
	Certificat de origine (la solicitare): 200-800 lei
	TVA la import: 20 % din valoare în vamă+taxă vamală+accize (dacă există)

	
	
	Contaminanți chimici: 1000-2500 lei/probă
	Traduceri autorizate de documente: 100-300 lei/document
	Comision broker vamal: 800-300 lei per declarație


De asemenea, proiectul prenotat implică creșterea responsabilității operatorilor în ceea ce privește calitatea și siguranța produselor.
Conform art. 31 alin. (5) din Legea nr. 306/2018: „Toate cheltuielile care rezultă din controalele oficiale efectuate în caz de neconformitate, inclusiv prelevarea probelor, investigaţiile de laborator, expertiza, depozitarea, transportul, utilizarea condiţionată sau nimicirea produselor alimentare şi a materialelor care vin în contact cu produsele alimentare periculoase şi/sau neconforme legislaţiei din domeniul alimentar, sunt suportate de către operatorul din domeniul alimentar care le deţine.”

	4.4. Impactul social

	  Implementarea cadrului normativ propus are un impact social pozitiv, întrucât contribuie direct la protejarea sănătății publice, a sănătății animalelor și la asigurarea accesului populației la produse sigure și conforme.
-Reducerea riscului pentru sănătatea publică prin prevenirea reintroducerii în circuitul intern a produselor sau animalelor care ar putea reprezenta un pericol sanitar;
- Creșterea încrederii consumatorilor în capacitatea autorităților de a controla fluxurile de produse alimentare și de animale;
-Consolidarea securității alimentare, în ceea ce privește calitatea produselor disponibile pe piața internă ;
-Prevenirea practicilor neloiale, cum ar fi comercializarea produselor returnate fără verificări corespunzătoare.

	4.4.1. Impactul asupra datelor cu caracter personal

	            Aplicarea proiectului dat nu implică un impact negativ semnificativ asupra protecției datelor cu caracter personal.
Totuși, anumite prevederi pot presupune prelucrarea unor informații referitoare la operatori economici, transportatori, precum și alte persoane implicate în lanțul logistic al transporturilor de animale și bunuri returnate.
Prelucrarea datelor va fi realizată în scopuri strict administrative și de control oficial de către autoritățile competente (ex. ANSA, Serviciul Vamal), respectând prevederile legale privind protecția datelor cu caracter personal.

	4.4.2. Impactul asupra echităţii şi egalităţii de gen

	Prevederile proiectului în cauză nu are impact sub aspectul echităţii şi egalităţii de gen.

	4.5. Impactul asupra mediului

	   Adoptarea proiectului respectiv are un impact favorabil asupra mediului prin evitarea descărcării sau manipulării necontrolate a bunurilor returnate care pot conține agenți patogeni, substanțe alterate sau  materiale biologice periculoase;
-Gestionarea responsabilă a deșeurilor, în cazul în care anumite produse returnate sunt declarate neconforme și trebuie neutralizate sau distruse conform standardelor de mediu;
-Reducerea riscului de propagare a bolilor transfrontaliere, inclusiv zoonoze, care pot afecta ecosistemele locale și fauna sălbatică;
-Promovarea trasabilității și, implicit a unei gestionări mai eficiente a lanțului de aprovizionare, care poate contribui la diminuarea risipei alimentare.
În plus, implementarea controlului oficial la reintroducerea bunurilor în țară sprijină alinierea la politicile de mediu europene, inclusiv cele privind biosecuritatea și sustenabilitatea.

	4.6. Alte impacturi și informații relevante 

	   Nu s-au identificat

	5. Compatibilitatea proiectului actului normativ cu legislația UE

	Prezentul proiect transpune parțial Regulamentul delegat (UE) 2019/2074 al Comisiei din 23 septembrie 2019 de completare a Regulamentului (UE) 2017/625 al Parlamentului European și al Consiliului în ceea ce privește normele privind controalele oficiale specifice efectuate asupra transporturilor de anumite animale și bunuri originare din Uniune și care se întorc în Uniune în urma unui refuz de intrare din partea unei țări terțe, CELEX:2019R2074, publicat în Jurnalul Oficial al Uniunii Europene L 316, 6.12.2019, p. 6, așa cum a fost modificat ultima dată prin Regulamentul delegat (UE) 2021/2089 al Comisiei din 21 septembrie 2021.
Gradul de compatibilitate a actului UE cu proiectul în cauză este reflectat în tabelul de concordanță elaborat conform prevederilor Regulamentului privind armonizarea legislației Republicii Moldova cu legislația Uniunii Europene aprobat prin Hotărârea Guvernului nr.1171/2018.

	 5.1. Măsuri normative necesare pentru transpunerea actelor juridice ale UE în legislația națională 
Prezentul proiect reprezintă cadrul normativ național secundar de implementare a prevederilor art. art.68 alin.(1) lit. h) din Legea nr.82/2024 privind controalele oficiale în domeniul agroalimentar.
Prevederile Regulamentului delegat (UE) 2019/2074 al Comisiei din 23 septembrie 2019 de completare a Regulamentului (UE) 2017/625 are ca obiectiv de a pune la dispoziția autorităților de control un instrument eficace prin norme pentru efectuarea controalelor oficiale specifice la posturile de inspecție la frontieră asupra transporturilor din categoriile de animale și bunuri menționate la art. art.68 alin.(1) lit. h) din Legea nr. 82 /2024, originare din Moldova care revin în țară în urma unui refuz de intrare în alte state.

	5.2. Măsuri normative care urmăresc crearea cadrului juridic intern necesar pentru implementarea legislației UE

	           Prezentul proiect reprezintă cadrul normativ de punere în aplicare a legislației primare în domeniul controalelor oficiale în domeniul agroalimentar, în special a prevederilor art. 68 alin. (1) lit. h) din Legea nr.82/2024.

	6. Avizarea și consultarea publică a proiectului actului normativ

	      Întru respectarea art. 9, art. 11 alin. (22) din  Legea  nr. 239/2008 privind transparența în procesul decizional, pct. 239  din Regulamentul Guvernului, aprobat prin Hotărârea Guvernului nr. 610/2018, a fost publicat la linkul de mai jos anunțul privind inițiativa de elaborare a proiectului şi elaborarea versiunii inițiale a acestuia, anunțul de consultare și versiunea definitivată a proiectului împreună cu nota de fundamentare și sinteza actualizată: https://particip.gov.md/ro/document/stages/anunt-privind-initierea-elaborarii-proiectul-hotararii-guvernului-privind-aprobarea-normelor-privind-controalele-oficiale-specifice-efectuate-asupra-transporturilor-de-anumite-animale-si-bunuri-originare-din-republica-moldova-si-care-se-intorc-in-republica-moldova-in-urma-unui-refuz-de-intrare-intr-o-tara-terta/15153

	7. Concluziile expertizelor

	În conformitate cu art. 36 al Legii nr. 100/2017 cu privire la actele normative, proiectul a fost supus expertizei anticorupție (06/2/18987 din 24.10.2025) de către Centrul Național Anticorupție, în care s-a concluzionat că implementarea prevederilor propuse poate contribui la realizarea interesului public specific vizat de proiect, fără a aduce atingere interesului public general, în sensul prevederilor Legii integrității nr. 82/2017, iar recomandările formulate în raportul de expertiză anticorupție, au fost luate în considerare.
 În conformitate cu art. 37 al Legii nr. 100/2017 cu privire la actele normative proiectul a fost supus expertizei juridice (nr. 04/2-10602 din 29.10.2025) de către Ministerul Justiției, și redactat conform obiecțiilor de tehnică legislativă.
În conformitate cu art. 35 al Legii nr. 100/2017 cu privire la actele normative proiectul a fost supus expertizei de compatibilitate cu legislația UE de către Centrul de Armonizare a Legislației. Obiecțiile și propunerile din declarația de compatibilitate (nr. 31/02-126-10255 din 06.10.25) au fost luate în considerare.
În conformitate cu art. 32 alin. (22) al Legii nr. 100/2017 cu privire la actele normative proiectul a fost examinat de către grupul de lucru al Comisiei de stat pentru reglementarea activității de întreprinzător. 

	8. Modul de încorporare a actului în cadrul normativ existent

	Prezentul proiect reprezintă cadrul normativ național secundar de implementare a prevederilor art. art.68 alin.(1) lit. h) din Legea nr. 82/2024 privind controalele oficiale în domeniul agroalimentar.
Prevederile prezentului proiect vor intra în vigoare la data intrării în vigoare a Legii nr. 82/2024 privind controalele oficiale în domeniul agroalimentar.

	9. Măsurile necesare pentru implementarea prevederilor proiectului actului normativ

	Implementarea acestui proiect nu presupune cheltuieli financiare suplimentare din bugetul de stat.




    
   Ministru                                                                 Ludmila CATLABUGA

